Atzinumi 26-TA-677
Izdrukāts 21.09.2026. 14.11
Atzinumi 26-TA-677
Izdrukāts 21.09.2026. 14.11
26-TA-677: Likumprojekts (Grozījumi)

7.4. Projekta izpildes ietekme uz pārvaldes funkcijām un institucionālo struktūru
	Priekšlikums
Lūdzam precizēt anotācijas 7.4. apakšsadaļā sniegto projekta ietekmes uz institūciju funkcijām, uzdevumiem un iekšējiem procesiem izvērtējumu.

Anotācijas 1.2. apakšsadaļā norādīts, ka projekta mērķis ir samazināt birokrātijas ietekmi un Ministru kabinetā izskatāmo jautājumu loku, savukārt 1.3. apakšsadaļā skaidrots, ka institūta BIOR cenrāža un bioloģiskā drošuma sistēmas attīstības plāna apstiprināšanas nodošana zemkopības ministram nodrošinās elastīgāku un regulārāku šo dokumentu aktualizēšanu. Vienlaikus anotācijas 7.4. apakšsadaļā norādīts, ka institūciju iekšējo procesu efektivizācija vai optimizācija netiks veikta.

Lūdzam anotācijas 7.4. apakšsadaļā raksturot, kā, salīdzinot ar spēkā esošo kārtību, mainīsies institūta BIOR cenrāža un bioloģiskā drošuma sistēmas attīstības plāna sagatavošanas, saskaņošanas, apstiprināšanas, publicēšanas un aktualizēšanas process, tostarp Zemkopības ministrijas, institūta BIOR, Pārtikas un veterinārā dienesta un Valsts augu aizsardzības dienesta veicamās darbības.
Ja projekta rezultātā tiks samazināts procesa posmu, iesaistīto institūciju vai veicamo darbību apjoms vai saīsināts dokumentu apstiprināšanai nepieciešamais laiks, tas atbilstoši atspoguļojams anotācijas 7.4. apakšsadaļā.
Ja projekta rezultātā attiecīgās darbības tikai tiek pārceltas no Ministru kabineta līmeņa uz Zemkopības ministriju un kopējais darbību apjoms būtiski nemainās, precizējams anotācijas 1.2. un 1.3. apakšsadaļā ietvertais pamatojums par birokrātijas ietekmes samazināšanu.

